open-index/open-wikipedia-markdown huggingface dataset:
Underhus

Et **underhus** eller **annetkammer** er et av to kamre i en politisk forsamling med to kamre; det andre er overhuset eller førstekammeret. Underhuset deler lovgivende makt med overhuset, men har idag ofte større makt enn overhuset. I parlamentariske systemer er det vanligvis underhuset alene som velger regjeringssjef, og som kan fjerne denne gjennom mistillitsforslag.

## Eksempler på underhus
* House of Commons (Storbritannia)
* House of Commons (Canada)
* Forbundsdagen (Tyskland)
* Congreso de los Diputados (Spania)
* Camera dei Deputati (Italia)
* Representantenes hus (USA)
* Nasjonalforsamling (Sør-Afrika) 
* Representantenes hus (Fiji)
Konserninterne transaksjoner

**Konserninterne transaksjoner** er et begrep innen selskapsretten som beskriver overføring av verdier mellom  selskaper som står innen et konsernforhold. 

Alminnelig avtalerett tilsier at selskaper har stor grad frihet til å inngå kontrakter med andre selskaper. I frittstående selskaper har selskapsledelsen i stor grad sammenfallende interesser med selskapet når det gjelder bedømmelsen av om en avtale er i selskapets interesse. I konsernforhold derimot, vil det kunne forekomme at morselskap påtvinger datterselskap avtaler som er forretningsmessig ugunstig for datterselskapet. For å legge skranker for at konsernselskapers divergerende økonomiske interesser gir seg utslag i gjentatte ensidig ulønnsomme transaksjoner, har det i norsk selskapsrett blitt innført en bestemmelse som skal føre til større grad av likhet i vurderingen av konserninterne og konserneksterne transaksjoner.

## Regulering av konserninterne transaksjoner i norsk rett
Aksjelovenes § 3–9 fastslår at «transaksjoner mellom selskaper i samme konsern skal grunnes på vanlige forretningsmessige vilkår og prinsipper» og være skriftlige. Bestemmelsen kan være vanskelig å håndtere, ettersom en domstol må velge å tilsidesette selskapsledelsens skjønn for hva som er en tilstrekkelig forretningsmessig begrunnelse. Dersom konsernledelsen bruker sin innflytelse til fritt å fastsette pris og volum på salg av goder internt i konsernet, vil det økonomisk sett ha samme effekt som om utdele utbytte (dvs. omgåelse av aksjelovenes kap. 8). § 3–9 vil dermed kunne brukes til å bremse konserner fra å foreta verdioverføringer som ikke er i det enkelte konsernselskaps interesse. Dette kan bla. begrunnes med minoritetsvern (i datterselskaper som ikke er heleide), og å legge en demper på bruk av «kunstig» internprising. Bestemmelsen setter derfor opp rammer for under hvilke vilkår det kan drives konsernledelse.

## Konserinterne transaksjoner i europeiske lands rett
Prinsippene for hvilke vilkår som må være oppfylt for at konserninterne transaksjoner skal være lovlig er drøftet innen den såkalte Rozenblum-doktrinen. 

## Se også
* Internprising (en: *transfer pricing*)
Howard Lotsof

**Howard Lotsof** (født 1943 i The Bronx, New York, død 31. januar 2010) er kjent for å ha oppdaget de anti-addiktive virkningene til ibogain i 1962. Han fikk utstedt en rekke patenter for behandlingene av ulike slag kjemisk avhengighet med ibogain. 

Lotsofs første patent, utstedt i 1985, var US Patent 4&nbsp;499&nbsp;096, Hurtig metode for å avbryte narkotikaavhengighets-syndrom. Det siste patentet i rekken for anvendelse av ibogain til behandling av kjemisk avhengighet var US Patent 5&nbsp;152&nbsp;994, Hurtig metode for å avbryte og lindre flerstoffsavhengighets-syndromer, tildelt 6. oktober 1992. Han var aktiv i promoteringen av medisinsk bruk av og videre forskning på ibogain og engasjert i å være en talsperson for kjemisk avhengighetspasienter og har blant annet forfattet ibogainpasienters rettighetsplakat. Lotsof er styremedlem i den amerikanske «National Alliance of Methadone Advocates» og president i «Dora Weiner Foundation».

Lotsof startet på begynnelsen av 90-tallet et forskningsamarbeid med den andre store, internasjonale skikkelsen innen ibogain-bevegelsen, nevrologen og farmakologen Deborah Mash. Dette samarbeidet gikk imidlertid i stå i 1997 med påfølgende rettstvist over uenigheter omkring patentrettigheter.

## Eksterne lenker
* The Staten Island Project
* Ibogainpasienters rettighetsplakat
Renault 4CV

**Renault 4CV** er en bil produsert av den franske bilfabrikant Renault fra 1946 til 1961. Denne bilen hadde til hensikt å være en økonomisk "folkebil", ideen var inspirert av bobla. 4CV ble den første franske bilen med et salgstall over en million. 

Etter andre verdenskrig ble bilfabrikanten underlagt strenge ordre fra den franske regjering om kun å produsere kjøretøyer, både militære og sivile kjøretøyer. Fernand Picard ledet arbeidet med å utvikle en konkurrent til "bobla", noe som var sterkt ønskelig i de vanskelige årene i etterkrigstidens Europa. Den første prototypen var ferdig i 1942, og ytterligere to prototyper ble produsert de tre neste årene. På et motorshow i Paris i 1946 ble 4CV endelig publisert for media. Ved lanseringen av 4CV ble den kalt "La motte de beurre" (smørklumpen). Grunnen til dette var kombinasjonen av dens form, og at de første modellene var lakkert sand-gul farge som var overskudd fra den tyske hæren ment til bruk for Afrikakorpset.

4CV hadde en 748 cm3 motor med 17 hestekrefter, med en tre-trinns manuel girkasse. På tross av fattige tider i Frankrike solgte denne bilen 37&nbsp;000 enheter frem til midten av 1949, og var den mest populære bilen i Frankrike. 4CV forble i produksjon i mer enn 10 år, og skulle egentlig bli tatt ut av produksjon da Renault lanserte den nye bilen Renault Dauphine i 1956, men 4CV hadde fortsatt et formidabelt salg og ble i produksjon frem til 1961, bare ett år før Dauphine ble tatt ut av produksjon. 

4CV ble tidlig modifisert, og ble i stor utstrekning brukt til billøp. 4CV har vunnet Le Mans og Mille Miglia.  

4CV ble også produsert på lisens i Japan av Hino Motors, Ltd.

1&nbsp;105&nbsp;547 biler ble produsert totalt.
Kjemisk avhengighet

**Kjemisk avhengighet** er et behov for en substans som er så sterk at det blir en nødvendighet å ha denne substansen for å fungere skikkelig. Behovet for substansen er utviklet på grunn av misbruk, som leder til en nødvendighet av substansen for overlevelse, lik behovet for mat eller vann.

## Se også
*Avhengighet
*stofftilvenning
*fysisk avhengighet
Overhus

Et **overhus** eller **førstekammer** er det øverste kammeret i en politisk forsamling med to kamre; det andre er underhuset eller annenkammeret. Overhuset deler lovgivende makt med underhuset.

## Eksempler på overhus
*[Storbritannias House of Lords
*Danmarks landsting
*USAs senat
*Frankrikes senat
*Tysklands forbundsråd

## Referanser
Chiropteromyzidae

* *[[Chiropteromyza wegelii]]*
* *[[Neossos marylandicus]]*
* *[[Neossos nidicola]]*

**Chiropteromyzidae** er en liten familie av små, mørke fluer som lever i fuglereir eller flaggermus-kolonier. Det latinske navnet betyr «flaggermusfluer» men dette navnet er brukt på en annen, ikke beslektet familie på norsk. Bare tre arter er kjent, ingen av dem er publisert fra Norge, men to er kjent fra Finland.

## Utseende
Små (1,2–2&nbsp;mm), mørke fluer. **Hodet** har punktøynene vidt spredte, det dannes dermed en stor *ocellartriangel*. Det fremste punktøyet sitter midt i pannen. Børstene som sitter mellom punktøynene (ocellarsetae) er uvanlig lange. Ved innerkanten av hvert fasettøye sitter det to børster. **Brystet** (*thorax*) har mange hår i 7-8 rekker på oversiden.  **Vingene** ligner de hos sumpfluer, men mangler piggene langs fremkanten (*costa*). Ellers ser denne familien stort sett ut som små sumpfluer.

## Levevis
Denne familien er knyttet til guano fra flaggermus (slekten *Chiropteromyza*) eller fuglereir (slekten* Neossos*). *Chiropteromyza* ble funnet i guano fra storflaggermus i et hult tre, *Neossos nidicola* har blitt funnet i et reir av stær, og *Neossos marylandicus* i et svalereir. Alle artene i denne familien blir regnet som sjeldne, og de er bare blitt funnet noen få ganger.

## Systematisk inndeling
Det er noe usikkert hvilke fluer Chiropteromyzidae er i slekt med, men det virker mest sannsynlig at de er foholdsvis nære slektningen av sumpfluene.

* Tovinger, Diptera
** Høyere fluer, Cyclorrhapha
*** Schizophora (Acalyptrata)
**** Sphaeroceroidea (trolig, litt usikkert)
***** **Chiropteromyzidae**
****** *[[Chiropteromyza]]* Frey, 1952
******* *[[Chiropteromyza wegelii]]* Frey, 1952  – larvene i flaggermusguano, nærmest funnet i Finland
****** *[[Neossos]]* Malloch, 1927  – lever i fuglereir
******* *[[Neossos marylandicus]]* Malloch, 1927  – Nord-Amerika og Øst-Sibir (Jakutia)
******* *[[Neossos nidicola]]* (Frey, 1930)  – nærmest funnet i Finland

## Kilder
* Papp, L. 1998. Families of Heleomyzoidea. I: Papp, L. og Darvas, B. (red.): *Contributions to a Manual of Palaearctic Diptera.* 3: 425-455. Science Herald, Budapest.
* Nettressursen Fauna Europaea. http://www.faunaeur.org 

## Eksterne lenker
*
Deborah Mash

**Deborah Mash** (født 1952) er professor i nevrologi og molekylær og cellulær farmakologi ved University of Miamis medisinske fakultet og leder for universitetets Bank for Hjernespesifikke Evner (Brain Endowment Bank). Hun er en av verdens ledende vitenskapelige eksperter på det hallusinogene rusmiddelet ibogain.

Mash er medlem den amerikanske organisasjonen Life Extension Foundations vitenskapelige rådgivningspanel.

Mash tok sin doktorgrad på Alzheimers sykdom. Deretter forsket hun på Parkinsons sykdom. Hennes hovedinteresse gjaldt imidlertid de nevrologiske sidene ved skadelig bruk av rusmidler.

I 1990 oppdaget hun sammen med sitt team metabolitten kokaetylen som dannes i leveren ved blandingsinntak av alkohol og kokain og som høyner såvel den euforiske virkningen som farligheten ved kokain.

I begynnelsen av 1990-årene startet hun i samarbeid med Howard Lotsof et forskningsprosjekt for å tilveiebringe vitenskapelige bevis på ibogains avhengighetsavbrytende egenskaper. Dette forskningsprosjektet ble stanset i 1995 på grunn av et dødsfall i Nederland i forbindelse med ibogain og en undersøkelse kolleger ved Johns Hopkins-universitetet hadde utført som antydet en risiko for hjerneskade ved bruk av ibogain.

På samme tid bygde Mash i samarbeid med private investorer en klinikk på den karibiske øya St. Kitts hvor rusmiddelavhengige ble behandlet med ibogain. Ifølge Mash ble om lag to tredeler av disse pasientene etter en gangs behandling langvarig kvitt sin avhengighet.

I 1997 oppsto en rettstvist mellom Mash og Lotsof som i lengre tid hadde hatt uoversensstemmelser og nå gjensidig ankklaget hverandre. Rettstvisten om patentrettigheter ble imidlertid hverken fastslått eller innstilt med dette.

Siden begynnelsen av 2005 ble ibogainforskningen ved University of Miami under ledelse av Mash igjen startet opp, denne gang finansiert av en privat, anonym betaler.

## Referanser


## Eksterne lenker
* 
* 
* 
*  Intervju med Dr. Mash om ibogain
*  Ibogain Forskningsprosjekt
*  Kan hallusinogen kurere rusmiddelavhengighet? (Hallucinogen May Cure Drug Addiction)
Barn (andre betydninger)

**Barn** kan på norsk bety flere ting:
* Barn, betegnelse på mennesker som ikke er voksne eller som er foreldrenes avkom eller arvinger
* Barn, et juridisk begrep for mindreårig
* Barn (måleenhet), et flatemål brukt i kjernefysikken på 10-28 m², etter engelsk «barn» for låve
* Barn (tidsskrift), et kvartalstidsskrift som utgis av Norsk senter for barneforskning
* Barn (film), norsk film fra 2019
Trekronegassing

**Trekronegassing** (engelsk *Canopy fogging*) er en måte å samle trelevende insekter og edderkoppdyr på som har ført til oppsiktsvekkende resultater i de senere årene. Man sprøyter et biologisk nedbrytbart insektmiddel opp i trekronen med en tåkesprøyte og samler opp de bedøvede eller drepte dyrene som faller ned ved hjelp av trakter eller presenninger. Tåkesprøyten blir drevet av et forbrenningskammer som brenner bensin, og blander finfordelt insektmiddel med den varme eksosen slik at man får en varm tåke som stiger til værs. Som insektmiddel bruker man naturlige (utvunnet av *[[Chrysanthemum]]*) eller syntetiske pyrethroider. Disse stoffene brytes raskt ned av sollys og skaper derfor ikke noen varige forurensingsproblemer. For å unngå at virkestoffene brytes ned for raskt, og for å få det mest mulig stille slik at man kan kontrollere tåkeskyen, bør behandlingen utføres før soloppgang. Hørselvern (på grunn av tåkesprøytens høye støynivå) og åndedrettsvern må brukes. Store insekter blir bare slått i svime av behandlingen, små insekter blir drept.

## Spennede resultater
Trekronegassing har først og fremst blitt benyttet i tropisk regnskog, der de meget høye trekronene ellers er vanskelig tilgjengelige. Disse undersøkelsene har vist at det finnes en meget artsrik fauna av insekter og edderkoppdyr oppe i trekronene. Mest kjent er studien til amerikaneren Terry Erwin, som behandlet 19 trær av arten *Luehea seemanni* i Peru. Han fant der 1200 arter biller på dette ene treslaget. Ved å gjette på en rekke faktorer, slik som andelen av alle insekter som er biller, andelen av arter som lever i trekronene sammenlignet med andre steder, og i hvilken grad billene var spesialisert på ulike treslag, og gange dette med tallet på arter av tropiske trær, kom Erwin til at det kunne være noe slikt som 30 millioner arter insekter i verden. Når man vet at litt over 1 million arter er beskrevet er dette tallet oppsiktsvekkende høyt. Resultatet ble publisert i 1982 og førte snart til en stor debatt. Erwins hypotese har fordelen at den var testbar – ved å finne mer realistiske verdier for de ulike faktorene i Erwin's regnestykke kunne man nå fram til mer realistiske tall. Nyere undersøkelser, blant annet av den norske billeeksperten Frode Ødegaard, tyder på at Erwin's estimat for graden av spesialisering trolig er for høye, og nå regner man med at tallet på insektarter trolig er mellom 5 – 10 millioner, som fortsatt er veldig mye høyere enn tallet på kjente, beskrevne arter.

## Også i Norge
De fleste studier som har brukt denne metoden har skjedd i tropene. Men trekronegassing har også blitt forsøkt i Norge. En studie av furutrær påviste over 500 arter av insekter og edderkoppdyr fra 24 trær. Nesten 100 av disse var ikke tidligere kjent fra Norge, og ni arter var nye for vitenskapen.

## Kilder
*Thunes, K.H., Skartveit, J., Gjerde, I. og 42 andre forfattere (2004): The arthropod community of Scots pine (*Pinus sylvestris* L.) canopies in Norway. *Entomologica Fennica* 15: 65-90.
Gardsjøen

**Gardsjøen** kan vise til:

*Gardsjøen (Grue) – en innsjø i Grue kommune i Hedmark
*Gardsjøen (Sør-Varanger) – en innsjø i Sør-Varanger kommune i Finnmark
Gardsjøen (Sør-Varanger)

**Gardsjøen**, også kalt **Lille Garsjøen** (nordsamisk: *Gárddebealjávri*, historisk også skrevet *Gardebæljavri*) er en innsjø i Sør-Varanger kommune i Finnmark. Den har utløp mot nord til Gardsjøbekken, ei sideelv til Jakobselva.

Fylkesvei 8860 til Grense Jakobselv går langs nordsida av Gardsjøen.

## Referanser
Småsumpfluer

**Småsumpfluer** (Borboropsidae) er en liten familie av fluer. Det er bare tre kjente arter, hvorav den ene er beskrevet fra reir av rovfugler. Ingenting er kjent om biologien til de andre to artene.

## Utseende
Små-middelsstore, mørke fluer. **Hodet** er nokså stort og rundt, med store, runde fasettøyne. Ved innerkanten av hvert fasettøye sitter det to børster, den bakerste er større enn den forreste. Pannen er avrundet, med tre punktøyne nær bakkanten. Mellom punktøynene sitter et par store, fremoverrettede børster (*ocellarsetae*) og bak punktøynene et par kortere børster (*postvertikalsetae*) som krysser hverandre. Antennene er tre-leddete, det tredje leddet er stort og avrundet. En antennebørste (*arista*) sitter på oversiden av det tredje leddet nær roten. Ansiktet (området mellom antennene og munnkanten) er nedsenket i forhold til resten av hodet og danner en halvsirkelformet grop. De har en kraftig kinnbørste (*vibrissa*). Munndelene er av vanlig fluetype, små. **Brystet** (thorax)er tett hårkledt med noen kraftige børster. **Vingene** er middels store, fremkanten (*costa*) er ikke piggete. **Beina** er nokså korte og slanke, bakkroppen er sylindrisk. **Larvene** er ukjente.

## Levevis
Ingenting er kjent om biologien til slekten *Borboropsis*. Det eneste kjente norske funnet var et individ som ble innsamlet ved trekronegassing (*Canopy fogging*) av et furutre. Artene *Nidomyia cana* er nylig blitt beskrevet fra rovfugl-reir i Ungarn.

## Systematisk inndeling

* Tovinger, Diptera
** Høyere fluer, Cyclorrhapha
*** Schizophora (Acalyptrata)
**** Sphaeroceroidea
***** **Småsumpfluer**, Borboropsidae
****** *[[Borboropsis]]* Czerny, 1902
******* småsumpflue *Borboropsis puberula* (Zetterstedt, 1838) – holarktisk art (finnes både i Europa og Nord-Amerika)
******* *[[Borboropsis steyskali]]* Mathis, 1973  – Nord-Amerika
****** *[[Nidomyia]]* Papp, 1998
******* *[[Nidomyia cana]]* Papp, 1998  – nylig beskrevet fra rovfuglreir i Ungarn

## Referanser




## Kilder
* Papp, L. 1998. Families of Heleomyzoidea. I: Papp, L. og Darvas, B. (red.): *Contributions to a Manual of Palaearctic Diptera.* 3: 425-455. Science Herald, Budapest.

## Eksterne lenker
*
Kokaetylen

**Kokaetylen** er etyl-esteret til bensoylekgonin.  Det er kjemisk beslektet med kokain som er det tilsvarende metyl-esteret. Kokaetylen blir dannet i kroppen når kokain og alkohol har blitt konsumert samtidig: transesterifikasjonen blir katalysert av karboksylesteraser i leveren. Det forekommer ikke naturlig i koka-blader.

Kokaetylen har liknende euforiske egenskaper som kokain men bevarer sin virkning i kroppen lenger. Enkelte undersøkelser antyder at det er mer toksisk enn kokain selv, særlig for hjertet.

## Kilder
*M. J. Landry, ''J. Psychoactive Drugs'' '''1992''', <u>24</u>, 273-6.
*M. Perez et al., ''Psychopharmacology (Berl.)'' '''1994''', <u>116</u>, 428-32., 
*M. J. Landry, ''Behavioral Health Management'' 1. september '''1994'''
*S. C. Laizure et al., ''Drug Metabolism Disposition'' '''2003''', <u>31</u>, 16-20.
Kis

Med **kis** kan menes

*forskjellige sprø malmsorter, som for eksempel svovelkis
*en folkelig betegnelse på en mann
Sandfluer

**Sandfluer** (Trixoscelididae) er en liten familie av fluer beslektet med sumpfluene. Tre arter er funnet i Norge.

## Utseende
Små til middelsstore, slanke fluer. Hodet er ganske stort, med runde fasettøyne. Ved innerkanten av hvert fasettøye er det to bakoverbøyde børster (*orbitalsetae*), og et par ganske lange børster (*ocellarsetae*) sitter i nærheten av punktøynene, men utenfor trekanten (ocellartriangel) dannet av det tre punktøynene. Antennene er tre-leddete, nokså små. Det andre leddet har en kort børste på oversiden. Det tredje leddet er avrundet, og bærer an lang, hårete eller fjærgrenet, antennebørste (*arista*) nær roten. De har en tydelig kinnbørste (*vibrissa*). **Brystet** (thorax) er matt med kraftige børster. **Vingene** har vanligvis mørke felter, i alle fall er fremkanten og den ytre tverr-åren vanligvis formørket. Fremkanten (*costa*) har kraftige pigger som hos sumpfluer. **Beina** er ganske kraftige, leggene (*tibiae*) har en kraftig børste (*preapikalseta*) like før spissen. **Bakkroppen** er sylindrisk. **Larvene** er ukjente.

## Levevis
Nesten ingenting er kjent om biologien til disse fluene, men det er sannsynlig at de er *saprofager* (dvs. lever av råtnende, dødt materiale). De fleste artene lever i tørre strøk. To arter har blitt klekket fra reir av svarttrost.

## Systematisk inndeling/norske arter
Trixoscelididae blir ofte regnet som en undergruppe av sumpfluer.

* Tovinger, Diptera
** Høyere fluer, Cyclorrhapha
*** Schizophora (Acalyptrata)
**** Sphaeroceroidea
***** **Sandfluer** (Trixoscelididae)
****** *[[Trixoscelis]]* Rondani, 1856
******* *[[Trixoscelis frontalis]]* (Fallén, 1823)
******* *[[Trixoscelis marginella]]* (Fallén, 1823)
******* *[[Trixoscelis obscurella]]* (Fallén, 1823)

## Kilder
* Papp, L. 1998. Families of Heleomyzoidea. I: Papp, L. og Darvas, B. (red.): *Contributions to a Manual of Palaearctic Diptera.* 3: 425-455. Science Herald, Budapest.
* Nettressursen Fauna Europaea. http://www.faunaeur.org 

## Eksterne lenker
*
Gstud

**Gstud** representerer Gjøviks studentsamfunn, og er drevet på frivillig basis av studenter, for studenter. Gstuds hovedmål er å forsikre seg om at Gjøvik er en bra by for studenter. Dette inkluderer å støtte studentaktiviteter og å forhandle seg frem til rabatter på vegne av ca. 2000 studenter.

## Eksterne lenker
* Gstud
* HiG – Høgskolen i Gjøvik
* BI Gjøvik
* FiG – Fagskolen i Gjøvik
Anders Rambekk

**Anders Rambekk** (født 17. august 1976 i Kristiansand) er en norsk politiker og tidligere fotballspiller. Som fotballspiller la han opp etter 2010-sesongen og spilte siste del av karrieren for Odd. Han har tidligere spilt for Urædd, Pors og Lillestrøm. Etter at han debuterte for Odd i Eliteserien i 1999 har han spilt over 250 eliteseriekamper og har skåret 6 mål.

I perioden fra 2005-sesongen til 2007-sesongen spilte han for Lillestrøm. Kontrakten hans med Odd hadde da gått ut og han ble hentet til Åråsen, gratis, av daværende Lillestrøm-trener Uwe Rösler.

Før sesongen 2008 gikk han tilbake til Odds BK. Odd forsøkte å hente ham allerede før sesongen 2007, men overgangen strandet da Lillestrøm-manager Jan Åge Fjørtoft krevde en førstelagsspiller fra Odd i tillegg til den overgangssummen Strømsgodset allerede hadde fått godkjent. I og med at han var uten kontrakt etter sesongen, skrev han under for Odd samme sommer.

Høsten 2010 ble det kjent at Rambekk avbrøt kontrakten med Odd. Mye av grunnen var mangel på motivasjon. Nå ville han bruke deler av tiden til arbeid i den kristne organisasjonen KRIK – Kristen idrettskontakt. Han startet i organisasjonen 1. februar 2011, der han arbeider som toppidrettsmentor og fotballpastor. I tillegg er han ansatt i reklamebyrået Reklameservice. Han er dessuten styremedlem i fotballklubben Odds BK.

Anders Rambekk ble september 2015 valgt inn i Porsgrunn bystyre for KrF. Fra 2025 er han også vara til Stortinget for Telemark KrF.

Rambekk har syv landskamper for Norge. Han ble norsk cupmester med Odd i 2000 og Lillestrøm i 2007.

## Referanser


## Eksterne lenker
* 
* 
*  Spillerprofil Odd Grenland
Samuel Isaksen

**Samuel A. Isaksen** (født 14. april 1982) er en norsk fotballspiller. Han spilte spiss og offensiv midtbane/ving for Sandefjord. Isaksen la opp som profesjonell fotballspiller 26. august 2010 da kontrakten med Sandefjord ble terminert. 

Isaksen kom til klubben etter 2000-sesongen, fra Larvik Turn. Han har landskamper på G17 og G18. Han debuterte for Sandefjord Fotball i cupens første runde mot 3.-divisjonslaget Urædd, 9. mai 2001, med å score ett mål. Samuel Isaksen scoret mot Mandalskameratene på hjemmebane 28. september 2003 ett av tidenes raskeste mål i norsk fotball. Bare 6,5 sekunder etter avspark lå ballen i mål. 

Samuel Isaksen har sølvmedalje fra cupfinalen 12. november 2006, da Sandefjord tapte 3-0 for Fredrikstad. Han var innbytter og spilte den siste halve timen.

Samuel Isaksen var den første spilleren i Sandefjord Fotball som rundet 200 obligatoriske kamper for klubben. Han fikk 227 kamper og scoret 43 mål (199/38 i serien og 28/5 i cupen) som Sandefjord-spiller. Han spilt sin siste kamp for Sandefjord 19. mai 2010 i cup-kamp borte mot Kjelsås, da han kom inn som innbytter.

## Karriere som spiller
(*Sist oppdatert [[25. januar]] [[2012]]*)

 Kun seriekamper.

## Referanser


## Eksterne lenker
* 
*Sandefjord Fotball.no – Spillerens profil
Residual

**Residual** eller **feilleddet**/**restleddet** (ofte benevnt *e* eller med det greske tegnet  '''ε''' (**epsilon**)) i en regresjonsanalyse er all variasjon i en effektvariabel som en modell ikke klarer å fange opp. Ønsket med en modell er som oftest å finne en modell som kan forklare all variasjon i en gitt forklaringsvariabel, det vil si at ønsket er residualer lik 0. Residualene kan derfor være en måleenhet på en modells forklaringsevne, det vil si hvor godt modellen forklarer forklaringsvariabelen.

Dette utgangspunktet er grunnlaget for estimeringsmetoden minste kvadraters metode som lager en regresjonslinje ved å minimere kvadratene til feilleddene. Residualene er også grunnlaget for måleparameteren R<sup>2</sup> som er forholdet mellom all variasjon i forklaringsvariabelen og variasjonen som modellen tar med. Differansen blir alt modellen ikke tar med, men som tas opp i residualene.

Det er flere årsaker til at et feilledd eksisterer som for eksempel forklaringsvariabler som ikke blir tatt med i en modell, men som ville forklart modellen bedre. Det er flere grunner til at variabler ikke blir tatt med, for eksempel manglende data eller at man ikke er klar over variabelen.
Benjamin Kibebe

**Benjamin Kibebe** (født 13. august 1981 i Addis Abeba i Etiopia) er en svensk fotballspiller. Kibebe spiller midtstopper på FC Nordsjælland, og kom til klubben fra Aalesunds fotballklubb. Han har tidligere spilt for Tromsø IL, Rågsveds IF, Hammarby IF, IF Brommapojkarna samt AIK og har også etiopisk statsborgerskap.

## Referanser


## Eksterne lenker
*
Deep Blue Sea

***Deep Blue Sea*** er en skrekkfilm fra 1999 om genmodifiserte haier. I 2018 kom en oppfølger til filmen: Deep Blue Sea 2.

## Handling

På en avsidesliggende, topphemmelig, konstruert øy kalt «Aquatica» leter en gruppe forskere etter en behandlig for Alzheimers. En av dem, Dr. «Susan McCallister» (Saffron Burrows), bryter de etiske kodene og genmodifiserer tre makohaier for å forsøke å øke hjernekapasiteten deres nok til at forskerne kan høste vevet som kan benyttes som en kur mot Alzheimers. Uheldigvis gjør den økte hjernekapasiteten haiene også smartere, raskere og farligere. «Aquatica»s finansielle støttespillere er skeptiske og nervøse til prøvene som blir gjort, og de sender en fra firmaets ledelse (Samuel L. Jackson) til øya.

For å kunne bevise at forskningen nytter greier forskerne å fjerne litt av hjernevevet fra den største haien. En ulykke fører imidlertid til en rekke begivenheter som gjør at haiene kan rømme, samt at den interne strukturen i øya blir oversvømt. Haiene kan således komme seg inn i boligkvarteret der forskerne holder til, og jakte på mennesker. Forskergruppen må komme seg ut av det synkende forskningssenteret og unngå å bli drept, uten å la haiene nå åpent hav.

## Rolleliste

## Eksterne lenker
* 
*
Birmingham (Alabama)

**Birmingham** er den største byen i den amerikanske delstaten Alabama og hovedsete for fylket Jefferson County. Deler av byen ligger i fylket Shelby County sør for Jefferson. Ifølge folketellingen i 2000 er det  innbyggere i Birmingham, men med forsteder er folketallet . Byen ligger litt nord for sentrum av Alabama.

Byen ble grunnlagt som en industriby i 1871, etter den amerikanske borgerkrig. Byen blomstret gjennom århundreskiftet, noe som ga den klengenavnet «Magic City» (den magiske byen).

Som en storby i det sterkt rasesegregerte Alabama, var Birmingham preget av rasekampene gjennom 1960-tallet. I 1963 ble fire afro-amerikanske jenter(Addie May Collins, Carol Denise McNair, Cynthia Wesley, Carole Rosamond Robertson) drept av en bombe, plassert der av Ku Klux Klan, ved en baptistkirke.

Etter hvert har byen fått en variert økonomi med både industri og tjenestenæring. Selv om industrien fortsatt er betydelig, er Birmingham også et senter for banker og trykkerier, og det er betydelig medisinsk forskning.

## Referanser


## Eksterne lenker
*
Arash Talebinejad

**Arash Talebinejad** (født 25. mars 1981) i Bandar, Iran er en Iransk/svensk fotballspiller av iransk herkomst. Talebinejad er angrepsspiller på Brommapojkarna og kom til klubben fra Tromsø IL foran 2007-sesongen. Han gikk til Tromsø fra AIK før 2006-sesongen etter å ha kommet i klammeri med trenerapparatet,og prøvespilte for Stabæk før han gikk til Tromsø. Han har tidligere spilt for Borås AIK, Brämhults IK, IF Elfsborg, Västra Frölunda IF, AIK og Tromsø IL.

## Referanser


## Eksterne lenker
*
Stereo (romsonde)

**Stereo** består av to amerikanske ubemannede romsonder som sammen skal observere solen og solvinden på to ulike posisjoner i rommet.

Romsondene ble skutt opp 26. oktober 2006.

STEREO (Solar TErrestrial RElations Observatory) er den tredje romsonden i NASAs Solar Terrestrial Probes-program (STP). Denne to år lange ferden vil sørge for et unikt og revolusjonært syn på sol–jord-systemet. De to nesten identiske sondene, én plassert foran jorden i dens bane, den andre bak jorden, vil spore bølgene av energi og masse fra solen mot jorden, samt avsløre 3D-strukturen av masse i coronaene, og hjelpe med forståelsen av hvordan disse skjer.

STEREO vil også gi forvarsler på energi og masse som er på vei mot jorden, og vil dermed være et viktig ledd i kjeden av romvær-romsonder.

## Eksterne lenker
* Om STEREO hos NASA
Gulfluer

**Gulfluer** (Chyromyidae) er en liten familie av fluer, som som oftest er gule på farge. Bare én art ser ut til å være funnet i Norge, men siden det er kjent fem arter fra Sverige er det sannsynlig at vi har noen flere.

## Utseende
Fluene er knøttsmå til middelsstore (0,5-8&nbsp;mm), vanligvis gulaktige. Kroppen har blek hårkledning og vingene er klare. Brystet (*thorax*) er noe avflatet på ryggsiden, tett kledt med bleke hår og børster. Vingene er ganske store og klare. Beina er kraftige uten store børster. Bakkroppen er litt flattrykt, og hannenes ytre kjønnsorganer er store og godt synlige. 

Hodet er rundt med bred panne og middels store fasettøyne. Ved innerkanten av hvert fasettøye er det en til seks, vanligvis tre børster (*orbitalsetae*). Videre er det på hodet et par kraftige børster mellom punktøynene (*ocellarsetae*) og tre par børster langs bakkanten av hodet. De midterste av disse (*postvertikalsetae*) krysser hverandre. Antennene er tre-leddete, de to innerste leddene er ganske små, det tredje rundt med en ganske lang, fint hårete antennebørste (*arista*) festet på oversiden nær roten. De har ikke noen enkelt, kraftig kinnbørste (*vibrissa*), men gjerne to omtrent like store børster ved kinnets fremkant.

**Larvene** har ikke blitt beskrevet.

## Levevis
Lite er kjent om biologien til disse fluene, men det er trolig at de lever av dødt, råtnende materiale (saprofage). De voksne fluene kan man ofte finne på blomster. 

Chyromyider har blitt klekket fra fuglereir, møkk, småpattedyr-huler, flaggermus-guano i huler, død ved og råtnende vegetasjon. Man regner ikke disse fluene som skadelige, men en art kan forekomme i store mengder i vinduer.

## Systematisk inndeling
Chyromyidenes næreste slektningen er trolig familien springfluer.

* Tovinger, **Diptera**
** Høyere fluer, **Cyclorrhapha**
** **Schizophora (Acalyptrata)**
*** **Sphaeroceroidea**
**** **[[gulfluer]] Chyromyidae**
***** ***Aphaniosoma*** Becker, 1903  – tallrike arter i varme strøk, nord til Mellom-Europa
***** ***Chyromya*** Robineau-Desvoidy, 1830
****** *Chyromya femorellum* (Fallén, 1820) – funnet i Sverige
****** *Chyromya flava* (Linnaeus, 1758) – funnet i Sverige
****** *Chyromya oppidana* (Scopoli, 1763)  – funnet i Sverige
***** ***Gymnochiromyia*** Hendel, 1933
****** *Gymnochiromyia flavella* (Zetterstedt, 1848)  – funnet i Norge
****** *Gymnochiromyia inermis* (Collin, 1933)  – funnet i Sverige
***** ***Somatiosoma*** Frey  – bare i Afrika

## Referanser




## Kilder
* Wheeler, T.A. 1998. Family Chyromyidae. I: Papp, L. og Darvas, B. (red.): *Contributions to a Manual of Palaearctic Diptera.* 3: 457-461. Science Herald, Budapest.
* Nettressursen Fauna Europaea.  

## Eksterne lenker
* 
* Norsk Entomologisk forening – for deg som vil lære mer om insekter.
Mars Express

**Mars Express** er en europeisk ubemannet romsonde som går i bane rundt Mars og observerer planeten. Den er ESAs første Mars-sonde. Den ble skutt opp 2. juni 2003, og har kretset i bane rundt Mars siden 25. desember 2003. Mars Express brakte med seg en liten landingskapsel, kalt «Beagle 2», som landet på Mars den 26. desember 2003 for å lete etter liv. Ingen signaler ble mottatt fra Beagle 2 etter landingen.

## Mål
Fra Mars-bane skal Mars Express undersøke overflaten og atmosfæren på Mars. 
Romsonden skal lete etter:
*tegn etter vann, ned til noen km under overflaten
*kartlegge overflaten på Mars mer nøyaktige enn noen gang tidligere (i farger og stereo)
*bestemme den detaljerte sammensetningen av overflaten
*bestemme tettheten og sammensetningen av atmosfæren
*studere hvilken påvirkning solvinden har på planeten.
## Referanser


## Eksterne lenker
* 
*  Fakta om Mars Express
Saprofager

**Saprofager** (detritivorne) brukes som betegnelse på dyr (særlig om insekter) som spiser dødt, organisk materiale i hele eller deler av sin livssyklus. 

Slikt materiale kan være åtsel av små eller store dyr, råtnende planterester, død ved, død sopp og møkk. 

Ikke alle dyr som finnes i slike miljøer er saprofager, mange er rovdyr eller parasitter som lever av saprofagene. En stor del av sparofagenes ernæring består vanligvis av bakterier, sopp og andre mikroorganismer som vokser på det råtnende materialet. 

Saprofager finnes innen de fleste insektgrupper, særlig på larvestadiet, og hos noen edderkoppdyr, som midd. Særlig vanlig er denne levemåten mellom larvestadiene til fluer og biller.
7. serierunde i Tippeligaen 2006

**7. serierunde i Tippeligaen 2006** startet fredag 12. mai klokken 18:00 med Vålerenga mot Lillestrøm. Runden avsluttet lørdag 13. mai med fem kamper klokken 18:00 og én kamp 20:00.

## Fakta

## Referanser
Yeardley Smith

**Martha Maria Yeardley Smith** (født 3. juli 1964), uttales //) er en amerikansk skuespiller og stemmen til Lisa Simpson i serien *[[The Simpsons]]*.

## Biografi
Martha ble født i Paris i Frankrike, men vokst opp i Washington, DC. Hun er datteren til journalisten Joseph Smith.

I tillegg til å være stemmen til Lisa er Smith av og til andre stemmer i *Simpsons*. Hun har også vært i andre serier slik som *[[Dharma & Greg]]*, Disney Channels *[[Phil fra fremtiden|Phil of the future]]* og *Square One*. Hennes filmkarriere kan referere til filmer slik som *The Legend of Billie Jean*, *Maximum Overdrive* og *As Good as It Gets*. Sistnevnte er nesten en Simpsonsfilm; nesten alle av mannskapet til *Simpsons* er med i filmen.

Yeardly innrømmet i *The Jane Pauley Show* at hun hadde slitt med bulimi i over 25 år. Hun har hatt roller med bulimi opp gjennom karrieren, blant annet Lisa i *Simpsons*.

## Referanser


## Eksterne lenker
* 
* 
* 
*  The Simpsons Archive-intervju
1080° Snowboarding

***1080° Snowboarding*** (japansk: **テン・エイティ　スノーボーディング**, Ten Eiti Sunōbōdingu) er et snowboardspill til Nintendo 64 utviklet og utgitt av Nintendo. Spillet har fått en etterfølger på Nintendo GameCube ved navn 1080° Avalanche.

Målet med spillet er enten å nå målstreken på hvert nivå så raskt som mulig, eller å oppnå høyest mulig poengsum ved å gjennomføre forskejllige triks-kombinasjoner på snowboardet.

## Eksterne lenker
*
Tor Eystein Øverås

**Tor Eystein Øverås** (født 17. juli 1968 på Finnsnes) er en norsk forfatter og litteraturkritiker. 

__TOC__
## Bakgrunn og arbeid
Tor Eystein Øverås har hovedfag i litteraturvitenskap fra Universitetet i Bergen, og har vært student ved Skrivekunstakademiet i Bergen. Fra 1998-1999 var han redaktør for litteraturtidsskriftet Vinduet og han har vært litteraturkritiker i avisene Morgenbladet og Klassekampen, og ble kåret til Årets litteraturkritiker 2010. Øverås bor i Berlin og Gildeskål.

## Bibliografi

* *Tittelløs* &ndash;  roman (1993)
* *Fortelleren* &ndash; roman (1996)
* *Til: en litterær reise* &ndash;  roman (2005)
* *Livet! Litteraturen! : 56 forsøk og forslag : kritikk 2006-2009* &ndash; (2009) 
* *I dette landskap* &ndash;  essays og artikler (2012)
* *Hva er et essay?* &ndash;  (2014) ISBN 9788205475632

## Priser og utmerkelser
* Havmannprisen 2005, for *Til: en litterær reise*.
* Årets litteraturkritiker 2010

## Referanser


## Kilder
*Presentasjon av Tor Eystein Øverås i Forfatterkatalogen på Forfattersentrums nettsider
Drakefisker

**Drakefisker** er flere arter giftige fisk, i slektene *Pterois* og *Dendrochirus*. Alle er skorpionfisker.

Drakefisker er rovfisk. Når de jakter, avskjærer de byttet med sine store finner, og sluker det deretter. Drakefiskene hører hjemme i den indopasifiske regionen. De kan gjenkjennes på sine ekstremt lange og piggete ryggfinner, og har et stripete utseende, rødt, brunt eller svart på hvitt. De er tilgjengelige i akvariehandelen, men giften i piggene er ekstremt smertefull, og drakefisk anbefales derfor kun til den forsiktige akvaristen.

De er hardføre og sykdomsresistente fisk, men det har ikke blitt rapportert om at noen har klart å ale dem opp i akvarium. 


Fil:Lion fish melb aquarium.jpg|Drakefisk i Melbourne Aquarium
Fil:Lionfish in coral reef 2004-11-17.jpeg|Drakefisk ved Hurghada i Rødehavet
Fil:Clearfin_Lionfish.jpg|Klarfinnet drakefisk, *Pterois radiata*
Fil:Lionfish back.jpg|Drakefisk i Andaman-sjøen
Skorpionfisker

se teksten

**Skorpionfisker** er en stor gruppe med flere hundre fiskearter. Gruppen omfatter mange av verdens giftigste arter.

Visse arter, som drakefiskene, er attraktive så vel som farlige, og etterspurt i akvaristikken.

## Slekter

* *[[Brachypterois]]*
* Drakefisker (*[[Dendrochirus]]*)
* Drakefisker (*[[Pterois]]*)
* *[[Ebosia]]*
* *[[Idastion]]*
* *[[Iracundus]]*
* *[[Neomerinthe]]*
* *[[Parascorpaena]]*
* *[[Parapterois]]*
* *[[Phenacoscorpius]]*
* *[[Pontinus]]*
* *[[Pteroidichthys]]*
* *[[Pteropelor]]*
* *[[Rhinopias]]*
* *[[Scorpaena]]*
* *[[Scorpaenodes]]*
* *[[Scorpaenopsis]]*
* *[[Sebastapistes]]*
* *[[Taenianotus]]*

## Litteratur
* 

## Eksterne lenker
* 
* 
*  Om Scorpaenidae  på Animal Diversity Web.
Football League Championship 2005–2006

**Football League Championship 2005–2006** var den 107. sesongen i The Football League og den andre sesongen der Football League Championship var det nest øverste nivået i engelsk fotball.  vant og rykket direkte opp til FA Premier League sammen med  som kom på 2.-plass.  rykket opp til FA Premier League etter at de vant play-off.

## Tabell

## Opprykk til FA Premier League – Play-off
Play-off ble spilt der klubbene som kom på tredje, fjerde, femte og sjetteplass i Football League Championship spilte om en plass i FA Premier League. De to beste klubbene i Football League Championship rykket automatisk opp til FA Premier League.

## Nedrykk fra FA Premier League og opprykk fra Football League One
### Nedrykk fra FA Premier League
De tre dårligste klubbene i FA Premier League rykket automatisk ned til Football League Championship.  

**[[FA Premier League 2005–2006]]:**

|}

### Opprykk fra Football League One
De to beste klubbene i Football League One rykket automatisk opp til Football League Championship og de tre dårligste klubbene i Football League Championship rykket automatisk ned til Football League One. Play-off ble spilt der klubbene som kom på tredje, fjerde, femte og sjetteplass i Football League One spilte om en plass i Football League Championship. 

**[[Football League One 2005–2006|Football League One 2005–06]]:**

|}

;Play-off

## Referanser
Football League One 2005–2006

Dette er det **tredje nivået i engelsk fotball**. Divisjonen ble opprettet i 1920-21, men allerede påfølgende sesong valgte man å dele divisjonen i nord og sør. Denne ordningen beholdt man t.o.m. 1957-58-sesongen. Da ble det opprettet en 4. divisjon i stedet for nord- og søravdelingene. I 1992-93 valgte klubbene på øverste nivå å forlate The Football League og danne FA Premier League, og dermed fikk de neste nivåene nye betegnelser. Historikken for denne divisjonen er følgende:
* 1920-21: «3. divisjon»
* 1921-22 t.o.m. 1957-58: «3. divisjon nord» og «3. divisjon sør»
* 1958-59 t.o.m. 1991-92: «3. divisjon»
* 1992-93: «2. divisjon»
* 1993-94 t.o.m. 1995-96: «Endsleigh League Division 2»
* 1996-97 t.o.m. 2003-04: «Nationwide League Division 2»
* Fra 2004-05: «Coca Cola Football League Division 1» (også kalt «League one»)

## Ligatabell

V = Vinner; O = Opprykk; R = rykket ned.

## Kilder
* Resultater uk.soccerway.com
Drukning

**Drukning** er når luftrøret og lungene fylles med væske (ofte vann) slik at oksygenopptaket forhindres og personen eller dyret blir kvalt, men ikke nødvendigvis dør. En sjeldnere form for drukning er når luftrøret lukkes automatisk som et forsvar mot væske i lungene og blokkerer all ferdsel av luft. Dette resulterer i at man kan «drukne» i en ild-kule hvis den er stor nok. Dette kalles tørrdrukning og står for 20% av alle drukningsulykker.

De fleste drukningsulykkene skjer når en bader i sjøer og vann eller når noen bruker båt og er beruset. Drukning skjer også ved dykkeulykker, skipsforlis og annet. Hvis man redder den bevisstløse fra vannet etter kort tid, kan en sette i gang førstehjelp og gjenopplivning i form av hjerte-lunge-redning. Flyteplagg er ofte avgjørende for om en person som havner i vannet overlever viser statistikken.

Det er i gjennomsnitt flest menn som drukner.

## Se også
* Kvelning
* Sjøvettreglene
* Badevettreglene

## Eksterne lenker
* 
* Norsk Helseinformatikk om drukning 
* Norsk Luftambulanse om drukning
* Redningsselskapet om sjøvett
Sjø

**Sjø** er en større vannmengde, oftest menes en innsjø eller del av et stort sammenhengende saltvannsområde. Ordet kommer av norrønt *sjór*, *sjár*. En bruker begrepet *sjøen* (bestemt form) vanligvis i samme betydning som *[[hav]]et*, altså det sammenhengende saltvannet som omgir kontinentene, eller i betydning av et bestemt havområde, som for eksempel Nordsjøen. Med begrepet *hav* menes som regel på norsk det åpne havet, i motsetning til kystområder som skjærgårder og fjorder.

National Oceanic and Atmospheric Administration sier at begrepet *sjø* også kan brukes om *hav*, men da om mer spesifikke og mindre havområder, som Nordsjøen eller Rødehavet. Videre sies det at det ikke er noe skarp forskjell mellom sjø og hav, selv om sjøer generelt er mindre, og de er ofte delvis eller helt omsluttet av land.

## Ord og uttrykk
Sjø brukes i mange sammensatte ord som beskriver egenskaper med havoverflaten eller et områd, som  «sjøgang» og «høy sjø» (høye bølger), «smul sjø» (rolige forhold med små bølger), «rom sjø» (farvann uten hindringer i form av øyer, holmer og skjær), «åpen sjø» (område på havet som ikke er omgitt av land) og «gammel sjø» (etterdønninger).

Ordet brukes også i faste uttrykk som «renne mye vann i sjøen» (gå lang tid), «til sjøs» (være ute på havet), «det er ikke så nøye til sjøs» (man får ta det som kommer), «seile i medvind» (gjøre suksess), «skjær i sjøen» (mulige farer), «seile under falskt flagg» (utgi seg for en annen enn den man er,  skjule sine sanne hensikter), «seile med lik i lasten» (kompromitterende forhold fra fortiden), «seile sin egen sjø» (gå sine egne veier, være overlatt til seg selv), «seile seg bort» (omkomme under seilas) og «springe på sjøen» (drukne seg).

## Se også
* Vann
* Sjøfart

## Referanser
Football League Two 2005–06

Dette er det **fjerde nivået i Engelsk fotball**. Divisjonen ble opprettet i 1958-59, da man valgte å fjerne ordningen med 3. divisjon sør og nord. Dermed opprettet man 4. divisjon. I 1992-93 valgte klubbene på øverste nivå å forlate The Football League og danne FA Premier League, og dermed fikk de neste nivåene nye betegnelser. Historikken for denne divisjonen er følgende:
* 1958–59 t.o.m. 1991-92: «4. divisjon»
* 1992–93: «3. divisjon»
* 1993–94 t.o.m. 1995-96: «Endsleigh League Division 3»
* 1996–97 t.o.m. 2003-04: «Nationwide League Division 3»
* 2004–05 t.o.m. d.d.: «Coca Cola Football League Division 2» (også kalt «League Two»)

## Ligatabell

V = Vinner; O = Opprykk; R = rykket ned.

## Kilder
* Resultater www.englishfootballleaguetables.co.uk
1. divisjon fotball for menn 1978

**[[Eliteserien i fotball|1. divisjon]] 1978** startet 23. april og sluttet 15. oktober.

Det ble spilt 22 runder. De tre nederste lagene rykket ned. Det ble gitt to poeng for seier og ett poeng for uavgjort.

## Tabell

## Kilder
*rsssf.no
Fiktiv kraft

**Fiktiv kraft** er en kraft som tilsynelatende oppstår i newtonsk mekanikk når en bevegelse beskrives i et koordinatsystem som ikke er et inertialsystem. Et inertialsystem er definert til å være i ro eller bevege seg med konstant fart langs en rett linje. En fiktiv kraft har ingen motkraft, dvs. den følger ikke Newtons tredje lov.
Gunnar Iversen

**Gunnar Iversen** (født 18. januar 1959) er en norsk filmhistoriker som er professor i filmvitenskap ved Carleton University i Ottawa i Canada. Han var professor ved Norges teknisk-naturvitenskapelige universitet i Trondheim fra 2001 til 2017. Han har utgitt mange bøker og artikler om filmhistoriske emner, og er blant annet en av de faste skribentene som leverer artikler til det norske digitale film- og TV-tidsskriftet Rushprint.

Iversen vokste i hovedsak opp på Disen i Oslo. Etter å ha gått Sinsen Gymnas, studerte han videre i Stavanger 1980&ndash;82. Etter studietiden i Stavanger, studerte/jobbet han i Stockholm, før han ble ansatt på NTNU i 1992.

Gunnar Iversen er en pioner innen tidlig filmhistorie, lokal filmkultur og arkivarbeid. Siden disputasen ved Universitetet i Stockholm i 1992 på en avhandling om den norske filmskaperen Erik Løchen har han forsket og skrevet om emner fra fransk ny bølge film, italiensk neorealisme, krigsfilm, Arne Skouen, Per Høst, norske skuespillerinner i tysk film og nyere tendenser i norsk film med mer. Særlig viktig har hans forskning innenfor norsk film, kortfilm, tidlig kinohistorie og dokumentarfilm vært.

Han leverte viktige bidrag til de store forskningsprosjektene «Levende bilder i Norge» og «Estetiske teknologier 1700-2000». 

Boken *Veier tilbake. Filmhistoriske perspektiv* (red. Sara Brinch & Anne Gjelsvik), 2009 ble utgitt i anledning Gunnar Iversens 50-årsdag.

## Bibliografi (utvalg)

* *Nærbilder* (om norsk film)
* *Bedre enn sitt rykte* (om norsk film)
* *Blikkfang* (om fjernsyn) 
* *Virkelighetsbilder* (om dokumentarfilm) (Universitetsforlaget, 2001) 
* Bidrag om norsk film i antologien *Nordic National Cinemas The Cinema of Scandinavia*, 
* Bidrag om norske filmpionerer i antologien *Networks of Entertainment - Early Film Distribution 1895-1915*
* Bidrag om norske filmpionerer i antologien *Encyclopedia of the Documentary Film*
* Bidrag om norsk filmsensur i tidsskriftet *Film History*
* *Den norske filmbølgen* (Universitetsforlaget, 2010); medforfatter: Ove Solum
* *Norsk Filmhistorie. Spillefilmen 1911-2011* (Universitetsforlaget, 2011)
* *Den levende fortiden* (Universitetsforlaget, 2016); medforfattere: Tore Helseth og Jan Anders Diesen
* *Lydbilder* (Universitetsforlaget, 2014); medforfatter: Asbjørn Tiller
* *Rashomon og japansk filmhistorie* (Universitetsforlaget, 2017)

## Referanser


## Eksterne lenker

* https://carleton.ca/filmstudies/people/gunnar-iversen/
Legeme

**Legeme** (av norr. *líkami*), **kropp** og **skrott** er betegnelser som refererer til menneskets- og dyrs anatomi som et hele, med eller uten hode og lemmer, og både som levende eller død. *Legeme* kan som begrep også brukes synonymt med uttrykket *kjød*. Et dødt legeme kan dessuten refereres til som et kadaver (døde dyr) eller lik (døde mennesker), og kadavre av dyr, som fungerer som en kilde til ernæring av levende dyr, kalles gjerne et åtsel.

## Se også
* Kristi legeme
* Kjødets synd

## Eksterne lenker

*
Øyvor Dalan Vik

**Øyvor Dalan Vik** (født 1966) er en norsk forfatter, oversetter og filmanmelder. Hun er filmanmelder i *[[Dagens Næringsliv]]* og siden 2006 leder i Norsk Filmkritikerlag. Hun har også siden 1996 vært fast spaltist i *[[Morgenbladet]]* under pseudonymet «Scruella de Ville». Hun har oversatt en rekke bøker til norsk, blant annet flere av amerikanske Bill Brysons humoristiske bøker.

Hun satt i juryen for Nordisk råds filmpris 2008.

Vik har mellomfag i fransk og sosiologi og grunnfag i kriminologi fra Universitetet i Oslo. I studietiden var hun aktiv i Radio Nova.

## Bibliografi
* Øyvor Dalan Vik og Anders Ribu: *Filmens klassikere*, 2008
* Ane Farsethås og Øyvor Dalan Vik: *Essensielt: Litteraturens og filmens klassikere*, 2005
* Scruella de Ville (psevdonym), *Single*, 2001
* Scruella de Ville (psevdonym), *Single*, 2000

## Referanser